En systematisk geologisk kortlægning af Grønland blev påbegyndt under [[1. verdenskrig|Første Verdenskrig]], da den danske geolog [[Lauge Koch]] deltog i [[Knud Rasmussen]]s 2. Thule-ekspedition til Nordgrønland. Koch fortsatte helt til 1958 med at gennemføre kortlægningsekspeditioner til Nord- og Østgrønland, bl.a. den stort anlagte, statsstøttede [[Treårsekspeditionen|Treårsekspedition til Østgrønland 1931-1934]], som foregik samtidig med [[Konflikten om Østgrønland]] mellem Danmark og [[Norge]]. Koch sammenstillede en første samlet oversigt over Nordgrønlands geologi, og han udarbejdede en række geologiske kort over området mellem 70° N og 82° N, dvs mellem [[Ittoqqortoormiit|Scoresbysund]] i syd og [[Kronprins Christian Land]] i nord.<ref name=":0">Henriksen (2002), s. 4-5</ref> Koch udgav i 1935 et stort værk om Grønlands geologi.<ref>Lauge Koch (1935): Geologie von Grönland. Gebrüder Bornträger, Berlin, 159 sider </ref> Han var dog i mellemtiden, delvist pga sin kantede personlighed, raget uklar med den etablerede del af dansk geologisk forskning, og da bogen blev mødt med hård kritik,<ref>[http://2dgf.dk/xpdf/bull-1935-8-5-483-496.pdf Bemærkninger til Lauge Koch: Geologie von Grönland, 1935. Medd. DGF, Bd. 8, Hf. 5, s. 483-496]</ref> anlagde Koch en injuriesag, som dog kun delvist gav ham medhold. Retssagen, som fik en del presseomtale, førte til et brud mellem Koch og danske geologer fra Københavns Universitet og Mineralogisk Museum. Koch fortsatte gennem de næste mange år sit arbejde i Østgrønland, men stort set udelukkende med assistance fra udenlandske geologer, hovedsageligt fra Schweiz, Storbritannien og Sverige.<ref>Henriksen (2015), s. 36</ref>
Geologi